TQM ลุ้น Q2 โตต่อ เบี้ยประกันพุ่ง-เริ่มรับรู้รายได้เข้าซื้อ TQR จับตาปี 65 กำไรโต 30%
TQM ลุ้น Q2 โตต่อ เบี้ยประกันพุ่ง-เริ่มรับรู้รายได้เข้าซื้อ TQR จับตาปี 65 กำไรโต 30% แนะซื้อเป้า 62.50 บาท
TQM ลุ้น Q2 โตต่อ เบี้ยประกันพุ่ง-เริ่มรับรู้รายได้เข้าซื้อ TQR จับตาปี 65 กำไรโต 30% แนะซื้อเป้า 62.50 บาท
15 มิ.ย. 2565

บล.คิงส์ฟอร์ด ระบุในบทวิเคราะห์วันนี้ (7 มิ.ย.2565) ว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM (แนะซื้อราคาเป้าหมาย IAA Consensus 62.50 บาท) แนวโน้มกำไรสุทธิไตรมาส 2/2565  เติบโตต่อเนื่อง จากเบี้ยประกันรวมที่เพิ่มขึ้นตามยอดขายประกันภัยอุบัติเหตุ ประกันภัยบ้าน ประกันสุขภาพ และการขายประกันผ่าน Thailand pass รวมถึงการเข้าซื้อ TQR ซึ่งเป็นนายหน้าประกันภัยต่อที่จะเริ่มรับรู้ผลประกอบการเข้ามาตั้งแต่ไตรมาสนี้
ส่วนแนวโน้มปี 65 บริษัทวางเป้าหมายยอดเบี้ยประกันรวมไว้ที่ 1.9 หมื่นล้านบาท มาจาก Organic Growth และ การทำ M&amp;A โดยวางงบลงทุนสำหรับการเข้าซื้อกิจการไว้ราว 1 พันล้านบาท ปัจจุบันอยู่ ระหว่างการเจรจากับบริษัทนายหน้าประกันอีก 2 แห่ง ทั้งนี้ตลาดคาดกำไรปี 65 จะเติบโตราว 20-30% ขณะที่อัตรากำไรอยู่ในระดับสูงจากนำเสนอผลิตภัณฑ์ใหม่ๆ ควบคู่กับการคุมค่าใช้จ่ายด้านพนักงาน และเพิ่มการขายผ่านช่องทาง Digital Platform มากขึ้น